राहत की बात है कि डेटा की इस सेंधमारी में अभी तक उसे डाउनलोड कर चुराया नहीं गया जबकि इक्वीफैक्स डेटा-ब्रिच में ऐसा ही हुआ था. तब इसके ग्रिवांस रिड्रसल सिस्टन (शिकायत निवारण प्रणाली) को हैक कर लिया गया था. फिर भी, जहां तक आधार कार्डधारकों के ब्यौरे तक पहुंच हासिल करने का सवाल है, इस मामले में जिस भी व्यक्ति का आधार नंबर सिस्टम में दर्ज कर जानकारी निकाली गई है, उसके निजता के अधिकार का उल्लंघन हुआ ही है. डेटा की इस सेंधमारी से जुड़ी आशंकाएं कहीं ज्यादा बड़ी हैं. तकरीबन सारे ही आधार-कार्डधारकों के बारे में सूचनाएं इस तरीके से हासिल की जा सकती हैं. निजता का मामला सिर्फ बायोमीट्रिक डेटा तक सीमित नहीं